
Bistra, 25.4.2023. g.
Temeljem odredbi čl. 48. Zakona o predškolskom odgoju i obrazovanju (NN 10/97, 107/07, 94/13, 98/19, 57/22) i čl. 30. Statuta Općine Bistra (Službeni glasnik Općine Bistra br. 2/21) Općinsko vijeće Općine Bistra na svojoj 21. sjednici održanoj dana 25.4.2023. godine donosi

Odluku o sufinanciranju troškova smještaja djece u

predškolskim ustanovama i obrtima za čuvanje djece kojima nije osnivač Općina Bistra
Članak 1.
Ovom odlukom utvrđuje se visina sufinanciranja smještaja djece u predškolskim ustanovama i obrtima za čuvanje djece kojima nije osnivač Općina Bistra.

Članak 2.

Općina Bistra će sufinancirati smještaj djece u predškolskim ustanovama i obrtima za čuvanje djece kojima nije osnivač Općine Bistra za djecu koja imaju prebivalište u Općina Bistra i čiji barem jedan roditelj također ima prebivalište u Općini Bistra.

Članak 3.

Iznos sufinanciranja neovisno o vrsti programa iz članka 2. ove Odluke iznosi 146,00 eura/mjesec (stočeterdesetšesteura) za jedno dijete izuzev programa predškole koji je za roditelje besplatan.
Članak 4.
Razliku troškova smještaja djece u predškolsku ustanovu ili obrt za čuvanje djece od sufinanciranog dijela do ekonomske cijene smještaja plaćaju roditelji odnosno skrbnici djece.
Članak 5.
Iznos sufinanciranja iz članka 2. ove Odluke Općina Bistra sufinancirati će isključivo u slučaju kada zbog popunjenosti kapaciteta Dječjeg vrtića Kapljica čiji je osnivač Općina Bistra nije moguć upis u isti.

Nemogućnost upisa dokazuje se potvrdom izdanom od Dječjeg vrtića Kapljica.
Boravak djeteta sufinancirat će se za razdoblje dok korisnik ne stekne uvjete za upis u Dječji vrtić Kapljica odnosno do oslobođenja mjesta u dječjem vrtiću Kapljica. 

Članak 6.

Danom stupanja na snagu ove odluke prestaje važiti Odluka o subvenciji boravka djece u predškolskim ustanovama kojima nije osnivač Općina Bistra (Službeni glasnik Općine Bistra br. 4/21). Ova Odluka stupa na snagu osmog dana od dana objave u Službenom glasniku Općine Bistra, a primjenjuje se počevši za mjesec lipanj 2023. godine.

